CELEX: 32018D0538
Language: el
Date: 2017-12-07 00:00:00
Title: Απόφαση (ΕΕ) 2018/538 του Συμβουλίου, της 7ης Δεκεμβρίου 2017, για την υπογραφή, εξ ονόματος της Ένωσης, και την προσωρινή εφαρμογή της τροποποίησης 1 του μνημονίου συνεργασίας ΝΑΤ-Ι-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης

6.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 90/1
            
         ΑΠΌΦΑΣΗ (ΕΕ) 2018/538 ΤΟΥ ΣΥΜΒΟΥΛΊΟΥ
   της 7ης Δεκεμβρίου 2017
   για την υπογραφή, εξ ονόματος της Ένωσης, και την προσωρινή εφαρμογή της τροποποίησης 1 του μνημονίου συνεργασίας ΝΑΤ-Ι-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 5 και 7,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η Επιτροπή διαπραγματεύτηκε, εξ ονόματος της Ένωσης, τροποποίηση του μνημονίου συνεργασίας NAT-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης (1) («μνημόνιο συνεργασίας ΝΑΤ-Ι-9406»), σύμφωνα με την απόφαση του Συμβουλίου, της 8ης Μαΐου 2017, που εξουσιοδοτεί την Επιτροπή να ξεκινήσει διαπραγματεύσεις.
            
         
               (2)
            
            
               Η τροποποίηση Ι στο μνημόνιο συνεργασίας ΝΑΤ-Ι-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης («τροποποίηση 1») μονογραφήθηκε στις 28 Ιουλίου 2017.
            
         
               (3)
            
            
               Η τροποποίηση Ι θα πρέπει να υπογραφεί εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία.
            
         
               (4)
            
            
               Η τροποποίηση Ι, συμπεριλαμβανομένης της προσθήκης, θα πρέπει να εφαρμοστεί σε προσωρινή βάση, σύμφωνα με το άρθρο ΙΙ.Α της τροποποίησης Ι, εν αναμονή της ολοκλήρωσης των αναγκαίων διαδικασιών για την έναρξη ισχύος της.
            
         
               (5)
            
            
               Είναι αναγκαίο να θεσπισθούν διαδικαστικές ρυθμίσεις για τη συμμετοχή της Ένωσης στην εκτελεστική διαχείριση του μνημονίου συνεργασίας ΝΑΤ-Ι-9406Α μεταξύ των Ηνωμένων Πολιτειών της Αμερικής και της Ευρωπαϊκής Ένωσης για τη διαχείριση της εναέριας κυκλοφορίας, την έρευνα και ανάπτυξη της πολιτικής αεροπορίας και τη διαλειτουργικότητά τους σε παγκόσμιο επίπεδο («μνημόνιο συνεργασίας ΝΑΤ-Ι-9406Α»), το οποίο βρίσκεται στο προσάρτημα της τροποποίησης Ι και αντικαθιστά το μνημόνιο συνεργασίας ΝΑΤ-Ι-9406.
            
         
               (6)
            
            
               Κατά το άρθρο 218 παράγραφος7 της συνθήκης, το Συμβούλιο θα πρέπει να εξουσιοδοτήσει την Επιτροπή να εγκρίνει τροποποιήσεις των παραρτημάτων του μνημονίου συνεργασίας NAT-I-9406A και των προσαρτημάτων των παραρτημάτων αυτών, καθώς και την έγκριση προσθέτων παραρτημάτων και προσαρτημάτων, υπό τον όρο της προηγούμενης και έγκαιρης διαβούλευσης της ειδικής επιτροπής που ορίζει το Συμβούλιο,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η υπογραφή της τροποποίησης 1 του μνημονίου συνεργασίας ΝΑΤ-Ι-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης, με την επιφύλαξη της σύναψης της εν λόγω τροποποίησης.
   Το κείμενο της τροποποίησης Ι επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που εξουσιοδοτούνται να υπογράψουν την τροποποίηση Ι εξ ονόματος της Ένωσης.
   Άρθρο 3
   Η τροποποίηση Ι, συμπεριλαμβανομένης της προσθήκης, εφαρμόζεται σε προσωρινή βάση, σύμφωνα με το άρθρο ΙΙ.Α της τροποποίησης Ι (2), εν αναμονή της ολοκλήρωσης των αναγκαίων διαδικασιών για την έναρξη ισχύος της.
   Άρθρο 4
   Η Επιτροπή, έπειτα από διαβούλευση με ειδική επιτροπή που έχει διοριστεί από το Συμβούλιο, καθορίζει τη θέση που λαμβάνει η Ένωση στην εκτελεστική διαχείριση του μνημονίου συνεργασίας NAT-I-9406A και των παραρτημάτων του, τα οποία αναφέρονται στο άρθρο ΙΙΙ του μνημονίου συνεργασίας NAT-I-9406A, όσον αφορά τα εξής:
   
               α)
            
            
               την έγκριση πρόσθετων παραρτημάτων, και προσαρτημάτων των παραρτημάτων, του μνημονίου συνεργασίας NAT-I-9406A και·
            
         
               β)
            
            
               την έγκριση τροποποιήσεων των παραρτημάτων, και προσαρτημάτων των παραρτημάτων, του μνημονίου συνεργασίας NAT-I-9406A.
            
         Άρθρο 5
   Με την επιφύλαξη του άρθρου 4 της παρούσας απόφασης, η Επιτροπή μπορεί να αναλαμβάνει κατάλληλη δράση βάσει των άρθρων III, IV, V, VII και VIII του μνημονίου συνεργασίας NAT-I-9406A
   Άρθρο 6
   Η Επιτροπή εκπροσωπεί την Ένωση σε διαβουλεύσεις δυνάμει του άρθρου XI του μνημονίου συνεργασίας NAT-I-9406A.
   Άρθρο 7
   Η Επιτροπή ενημερώνει τακτικά το Συμβούλιο για την πρόοδο όσον αφορά την εφαρμογή του μνημονίου συνεργασίας NAT-I-9406A.
   Άρθρο 8
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 7 Δεκεμβρίου 2017.
      
         
            Για το Συμβούλιο
         
         
            Ο Πρόεδρος
         
         A. ANVELT
      
   
   
      (1)  Μνημόνιο συνεργασίας NAT-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης (ΕΕ L 89 της 5.4.2011, σ. 3).
   
      (2)  Η ημερομηνία της υπογραφής της τροποποίησης Ι θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.